Video: 3-jarige glo geskok omdat hy bed natmaakMeer inligting volg in die video onderaan die berig. Die polisie het beslag gelê op drie video-opnames waar ‘n driejarige glo met ‘n “taser”-geweer geskok word omdat hy sy bed natgemaak het, berig eNCA News. Die kind se 19-jarige ma, haar broer en vriend word van aanranding en poging tot moord aangekla in verband met die voorval. Die seuntjie se ma en oom is op borgtog vrygelaat, maar die mansvriend, wat glo die seuntjie geskok het, bly in aanhouding, berig eNCA verder. Die drie sal na verwagting volgende maand weer in die hof verskyn. Dit is glo nie die eerste keer dat die vrou van kindermishandeling aangekla word nie. Die seuntjie is al drie keer vantevore uit haar sorg gehaal weens verwaarlosing en mishandeling. Die seuntjie en sy babasussie is dié keer by ‘n voog geplaas. Die insetsel is deur eNCA News vervaardig en deur die kanaal op YouTube gelaai.